stanford-oval/wikipedia huggingface dataset:
Jezebel (kappale)
Äänitys ja musiikillinen tyyli

Musiikkinäyte
Näyte kappaleesta
Äänitiedostojen kuunteluohjeet
The Rasmus äänitti matkustamisen hankaluuden vuoksi kappaleen eri puolilla maailmaa ja kommunikoi etäyhteyksien avulla. Ylönen oli tuottaja Desmond Childin kanssa Nashvillessä Yhdysvalloissa samalla kun muu yhtye äänitti Sipoossa. Kappale syntyi muutamassa tunnissa Ylösen tekemän demon pohjalta. Yhtyeen mukaan ”Jezebel” muistuttaa soundiltaan aikaa 2000-luvun taitteessa, jolloin The Rasmus saavutti läpimurtonsa. Ylönen kertoo kappaleen olevan aikamatka Into-albumin aikoihin.
”Jezebel” on yhtyeen mukaan kappale omia polkujaan kulkeville vahvoille ja itsenäisille naisille. Nimi Jezebel (suom. Isebel) tulee Raamatusta, jossa häntä kuvataan itsepäiseksi ja pahansuovaksi naiseksi. Ylönen kertoo kappaleen olevan myös hieman humoristinen, mikä on erikoista The Rasmukselle.
Vastaanotto

Soundi kirjoitti kappaleesta pääosin positiivisen arvostelun, ja sanoi sen olevan energisempää kuin mikään yhtyeen tuotanto 2010-luvulla. Arvostelussa tosin todettiin, että se jää kauas yhtyeen alkuaikojen huipusta. Rumban arvostelijat olivat kriittisempiä, ja artikkelissa sanottiin kappaleen sisältävän geneerisiä 80-luvun rocksanoituksia.
”Jezebel” debytoi viikolla 3/2022 Suomen radiosoittolistan sijalla 26 ja se ylsi Spotifyssa Suomen Top 50 -listan neljänneksi. Seuraavalla viikolla se ylsi singlelistalla sijalle neljä. Se sai Uuden Musiikin Kilpailun kappaleista eniten näyttökertoja YouTubessa, ja jotkin kyselytutkimukset ja vedonlyöntiyhtiöt ennustivat sitä UMK:n voittajaksi.
Muusikko Yeboyah piti kappaletta rasistisena sillä perusteella, että Yhdysvalloissa ”Jezebel”-sanaa on käytetty halventavassa merkityksessä mustista naisista.
Videot > Lyriikkavideo

”Jezebelin” lyriikkavideo julkaistiin Uuden Musiikin Kilpailun YouTube-kanavalle 17. tammikuuta, ja sen on ohjannut Heikki Slåen. Video on kuvattu keltaiseksi valaistussa studiossa, ja siinä näkyy kappaleen sanoitukset sitä mukaa kun ne lauletaan. Videolla tekee ensiesiintymisensä kitaristi Emppu Suhonen, mutta basisti Eero Heinonen ei esiinny siinä muun yhtyeen kanssa. Ylösen mukaan kuvauksille oli asetettu tiukka aikaraja, ja koronarajoitusten vuoksi Heinonen ei päässyt matkustamaan asuinpaikastaan Australiasta. Videolla hänet korvaa nimetön stunttimies, joka on pimennossa suurimman osan videosta.
Videot > Musiikkivideo

The Rasmus julkaisi 16. helmikuuta 2022 oman musiikkivideonsa kappaleelle, jonka on ohjannut Jesse Haaja. Videossa Ylönen on kahlittu sänkyyn kynttilöiden valaistuksessa. Heinonen palaa tällä videolla esiintymään yhtyeen kanssa.
Uuden Musiikin Kilpailussa

The Rasmuksen ilmoitettiin osallistuvan Uuden Musiikin Kilpailuun 12. tammikuuta 2022 kun muutkin osallistujat julkistettiin. Yhtye keräsi mediahuomiota jo ennen itse kilpailua, ja lehdistössä heitä sanottiin ennakkosuosikeiksi. Yhtye esiintyi finaalissa ensimmäisenä ja heitä seurasi Isaac Sene kappaleella ”Kuuma jäbä”.
”Jezebel” voitti finaalin 310 pisteellä, 89 pisteen erolla toiseksi tulleeseen Cyan Kicksin ”Hurricaneen”. The Rasmus sai finaalissa eniten pisteitä sekä kansainvälisiltä raadeilta (68 p.), että yleisöäänistä (242 p.) Raadeilta se sai vähintään kuusi pistettä jokaiselta seitsemältä maalta, sekä Norjalta, Saksalta ja Italialta täydet 12. Yleisöääniä se keräsi yhteensä 41 758, joka oli 27,4% kaikista annetuista äänistä.
Kyseessä oli toinen kerta (vuoden 2014 jälkeen) avoimen Uuden Musiikin Kilpailun historiassa, kun sen voitti finaalin ensimmäisenä esiintynyt artisti.
Euroviisuissa

Voittamalla Uuden Musiikin Kilpailun The Rasmus lunasti paikan Torinossa järjestettävissä vuoden 2022 Eurovision laulukilpailuissa. The Rasmus esiintyi ensimmäisenä toisessa semifinaalissa 12. toukokuuta ja lopulta eteni seitsemäntenä loppukilpailuun. The Rasmuksen sijoitus semifinaalissa oli Suomen viidenneksi paras semifinaaliaikakautena (2004–). Loppukilpailussa The Rasmus esiintyi neljäntenä ja lopulta sijoittui 38 pistellä sijalle 21.
Kokoonpano ja tuotanto

| --- | --- |
 Yhtye Lauri Ylönen – laulu, sanoitukset  Eero Heinonen – basso  Emilia ”Emppu” Suhonen – kitara  Aki Hakala – rummut Lisämuusikot Randy Cantor – koskettimet, urut  Miguel Comas – kitara  Justin Benlolo – taustalaulu :  Tuotanto Desmond Child – sanoitukset, tuotanto  JC Monterrosa – äänitekniikka  Joonas Parkkonen – äänitekniikka  Jyri Riikonen – äänitekniikka  Kyle Duke – äänitekniikka  Lance Van Dyke – äänitekniikka  Turner Jalomo – äänitekniikka  Phil Nicolo – masterointi  Claudius Mittendorfer – miksaus
Listasijoitukset

| Lista | Paras sijoitus | Viikkoja listalla |
| --- | --- | --- |
|  Suomen virallinen singlelista | 4. | 4 |
|  Radiosoittolista | 1. | 16 |
|  Rádio Top 100 (Tšekki) | 8. | 15 |
Aiheesta muualla

Kappaleen lyriikkavideo YouTubessa
Kappaleen virallinen musiikkivideo YouTubessa
Uuden Musiikin Kilpailu 2022
Cyan Kicks – ”Hurricane”
BESS – ”Ram pam pam”
The Rasmus – ”Jezebel” 
Younghearted – ”Sun numero” 
Olivera – ”Thank God I’m an Atheist” 
Tommi Läntinen – ”Elämä kantaa mua” 
Isaac Sene – ”Kuuma jäbä”
Suomen euroviisuedustuskappaleet
| --- | --- |
1960–luku:   Valoa ikkunassa  Tipi-tii  Muistojeni laulu  Laiskotellen  Aurinko laskee länteen  Playboy  Varjoon – suojaan  Kun kello käy  Kuin silloin ennen 
1970–luku:   1970  Tie uuteen päivään  Muistathan  Tom tom tom  Älä mene pois  Viulu-ukko  Pump pump  Lapponia  Anna rakkaudelle tilaisuus  Katson sineen taivaan 
1980–luku:   Huilumies  Reggae OK  Nuku pommiin  Fantasiaa  Hengaillaan  Eläköön elämä  Päivä kahden ihmisen  Sata salamaa  Nauravat silmät muistetaan  La dolce vita 
1990–luku:   Fri?  Hullu yö  Yamma Yamma  Tule luo  Bye Bye Baby  1995  Niin kaunis on taivas  1997  Aava  1999 
2000–luku:   A Little Bit  2001  Addicted to You  2003  Takes 2 to Tango  Why?  Hard Rock Hallelujah  Leave Me Alone  Missä miehet ratsastaa  Lose Control 
2010–luku:   Työlki ellää  Da Da Dam  När jag blundar  Marry Me  Something Better  Aina mun pitää  Sing It Away  Blackbird  Monsters  Look Away 
2020–luku:   Looking Back  Dark Side  Jezebel  Cha cha cha  No Rules 
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
Kuvakaappaus videosta.
Italian Grand Prix 1976

|  Italian Grand Prix 1976  |
| --- | --- |
 13 osakilpailu 16 osakilpailusta kaudella 1976. 
Päivämäärä:  12. syyskuuta 1976
Sijainti:  Autodromo Nazionale Monza, Italia
Ratatyyppi:  Moottorirata
Radan pituus:  5,800 km
Kilpailun pituus:  52 kierrosta, 301,600 km
Sää:   Aurinkoinen
Paalupaikka
Kuljettaja:   Jacques Laffite   (Ligier)
Paaluaika:  1.41,35
Palkintokoroke
Voittaja:   Ronnie Peterson   (March)
Toinen:   Clay Regazzoni   (Ferrari)
Kolmas:   Jacques Laffite   (Ligier)
Nopein kierros
Kuljettaja:   Ronnie Peterson   (March)
Kierrosaika:  1.41,3 (kierroksella 50)
Italian Grand Prix 1976 oli Formula 1 -sarjan osakilpailu, joka ajettiin 12. syyskuuta 1976 Autodromo Nazionale Monzan radalla. Kilpailun voitti Ronnie Peterson.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 10 |  Ronnie Peterson | March-Ford | 52 | 1.30.35,6 | 8 | 9 |
| 2 | 2 |  Clay Regazzoni | Ferrari | 52 | + 2,3 | 9 | 6 |
| 3 | 26 |  Jacques Laffite | Ligier-Matra | 52 | + 3,0 | 1 | 4 |
| 4 | 1 |  Niki Lauda | Ferrari | 52 | + 19,4 | 5 | 3 |
| 5 | 3 |  Jody Scheckter | Tyrrell-Ford | 52 | + 19,5 | 2 | 2 |
| 6 | 4 |  Patrick Depailler | Tyrrell-Ford | 52 | + 35,7 | 4 | 1 |
| 7 | 9 |  Vittorio Brambilla | March-Ford | 52 | + 43,9 | 16 |   |
| 8 | 16 |  Tom Pryce | Shadow-Ford | 52 | + 52,9 | 15 |   |
| 9 | 35 |  Carlos Reutemann | Ferrari | 52 | + 57,5 | 7 |   |
| 10 | 22 |  Jacky Ickx | Ensign-Ford | 52 | + 1.12,4 | 10 |   |
| 11 | 28 |  John Watson | Penske-Ford | 52 | + 1.42,2 | 29 |   |
| 12 | 19 |  Alan Jones | Surtees-Ford | 51 | + 1 krs. | 18 |   |
| 13 | 6 |  Gunnar Nilsson | Lotus-Ford | 51 | + 1 krs. | 12 |   |
| 14 | 18 |  Brett Lunger | Surtees-Ford | 50 | + 2 krs. | 24 |   |
| 15 | 30 |  Emerson Fittipaldi | Fittipaldi-Ford | 50 | + 2 krs. | 20 |   |
| 16 | 24 |  Harald Ertl | Hesketh-Ford | 49 | Vetoakseli | 19 |   |
| 17 | 38 |  Henri Pescarolo | Surtees-Ford | 49 | + 3 krs. | 22 |   |
| 18 | 37 |  Alessandro Pesenti-Rossi | Tyrrell-Ford | 49 | + 3 krs. | 21 |   |
| 19 | 17 |  Jean-Pierre Jarier | Shadow-Ford | 47 | + 5 krs. | 17 |   |
| Kesk. | 7 |  Rolf Stommelen | Brabham-Alfa Romeo | 41 | Polttoaineen syöttö | 11 |   |
| Kesk. | 34 |  Hans Joachim Stuck | March-Ford | 23 | Ulosajo | 6 |   |
| Kesk. | 5 |  Mario Andretti | Lotus-Ford | 23 | Ulosajo | 14 |   |
| Kesk. | 11 |  James Hunt | McLaren-Ford | 11 | Ulosajo | 27 |   |
| Kesk. | 40 |  Larry Perkins | Boro-Ford | 8 | Moottori | 13 |   |
| Kesk. | 8 |  Carlos Pace | Brabham-Alfa Romeo | 4 | Moottori | 3 |   |
| Kesk. | 12 |  Jochen Mass | McLaren-Ford | 2 | Sytytys | 28 |   |
| DNS | 25 |  Guy Edwards | Hesketh-Ford |  |  | 23 |   |
| DNS | 20 |  Arturo Merzario | Wolf-Williams-Ford |   |  |  |   |
| DNS | 39 |  Otto Stuppacher | Tyrrell-Ford |  |  |   |   |
Lähde:
Jalkapallon alle 17-vuotiaiden Pohjoismaiden-mestaruusturnaus

Jalkapallon alle 17-vuotiaiden Pohjoismaiden-mestaruusturnaus (ruots. Nordisk Pojkturnering) on vuosittain Pohjoismaissa järjestettävä alle 17-vuotiaiden jalkapalloturnaus. Se on Pohjoismaiden lisäksi avoin myös muille maajoukkueille. Turnaus on järjestetty vuodesta 1976 lähtien.
Pohjoismaiden ulkopuolelta turnaukseen on yleensä osallistunut muun muassa Englanti, joka on myös sen kaikkien aikojen menestynein maa kymmenellä mestaruudellaan.
PM-turnaus 2000-luvulla

| Vuosi | Isäntämaa | Voittaja | 2>  sija | 3>  Sija |
| --- | --- | --- | --- | --- |
| 2000 |  Färsaaret |  Ruotsi |  Englanti |  Suomi |
| 2001 |  Tanska |  Englanti |  Slovakia |  Tanska |
| 2002 |  Ruotsi |  Englanti |  Islanti |  Slovakia |
| 2003 |  Norja |  Islanti |  Färsaaret |  Ruotsi |
| 2004 |  Suomi |  Tanska |  Islanti |  Englanti |
| 2005 |  Islanti |  Irlanti |  Englantii |  Tanska |
| 2006 |  Färsaaret |  Tanska |  Englanti |  Suomi |
| 2007 |  Tanska |  Ruotsi |  Belgia |  Englanti |
| 2008 |  Ruotsi |  Norja |  Ruotsi |  Tanska |
| 2009 |  Norja |  Englanti |  Skotlanti |  Norja |
| 2010 |  Suomi |  Englanti |  Ruotsi |  Tanska |
| 2011 |  Islanti |  Islanti |  Tanska |  Norja |
| 2012 |  Färsaaret |  Ruotsi |  Englanti |  Suomi |
| 2013 |  Norja |  Suomi |  Tanska |  Islanti |
| 2014 |  Tanska |  Ruotsi |  Norja |  Tanska |
| 2015 |  Ruotsi |  Ruotsi |  Puola |  Islanti |
| 2016 |  Suomi |  Tanska |  Islanti |  Norja |
Ilari Kaila

Ilari Kaila (s. 1978) on suomalainen säveltäjä. Kaila opiskeli sävellystä Sibelius-Akatemiassa vuosina 1998–2003 opettajinaan Olli Kortekangas ja Eero Hämeenniemi. Hän opiskeli vuosina 2004–2010 New Yorkissa Stony Brook -yliopistossa, josta hän valmistui musiikin tohtoriksi, ja on opettanut musiikkia New Yorkin Columbia-yliopistossa. Vuonna 2017 hän oli composer-in-residence Hongkongin HKUST-yliopistossa. Vuonna 2018 Ilari Kailalla oli sävellyskonsertti New Yorkissa [[Mata-festivaalilla
Kaila on myös politiikkaan, ihmisoikeusasiohin, ja musiikkiin keskittyvä vapaa toimittaja. Hän on tehnyt musiikkiaiheisia radiodokumentteja Yleisradiolle.
Teokset > Orkesterimusiikki

De Profundis (2000), 7:00, kamariorkesteri ja kuoro
Enter Oberon (2005), 2:30, sinfoniaorkesteri
O Frabjous Day (2010), 13:00, sinfoniaorkesteri
Skarabee (2003, revisoitu 2004), 7:40, sinfoniaorkesteri
Iso tammi (2014), 15:00, sopraano ja sinfoniaorkesteri
Teokset > Solisti ja orkesteri

Kellojen kumarrus (2006), 8:45, konserttoversio: piano ja sinfoniaorkesteri
Sellokonsertto (2011), 15:00, sello ja kamariorkesteri
Teokset > Kamarimusiikki

Cameo (2015), 9:00, huilu, viola, piano
Kellojen kumarrus (2006), 8:45, kamarimusiikkiversio: piano ja jousikvartetti
Like Crows in the Rain (2010), 7:45, soprano, kantele, huilu, klarinetti, bassoklarinetti, sello
Lumen nimiä (2007), 7:30, piano, viulu ja sello
Viisi kontrapunktia teemasta (1998), 7:00, jousikvintetti: 2 viulua, alttoviulu, sello ja kontrabasso
Wisteria (2003), 6:00, jousikvartetti
Teokset > Sooloteokset

Toccata (2004), 10:00, piano
Prelude (2014), 3:00, piano
Taonta (2016), 14:30, piano
Teokset > Vokaali- ja kuoroteokset

Maa hengittää (1999), 6:30, Earth Breathing, mezzo-sopraano, piano, oboe ja sello
De Profundis (2000), 7:00, kamariorkesteri ja kuoro
Like Crows in the Rain (2009), 8:00, sopraano, kantele, huilu, klarinetti ja sello
Teokset > Näyttämömusiikki

Dusk + Evening (2009), 4:50 + 16:00, kaksi teosta Bharatanatyam-tanssiryhmälle: länsimaiset lyömäsoittimet, intialaiset lyömäsoitin (kanchira, mrdangam)
Mustard Seed (2006), 30:00, soolo Bharatanatyam-tanssiteos: piano, kontrabasso, mrdangam (etelä-intialainen lyömäsoitin)
Siva’s Grief (2010), 20:00, intialainen viola, intialaiset ja länsimaiset lyömäsoittimet, marimba, piano
Aiheesta muualla

Ilari Kailan verkkosivusto
Ilari Kaila Suomalaisen musiikin tiedotuskeskuksen sivustolla
Ilari ja Tuomas kailan blogi
Ilari Kailan sävellyskonsertti Mata-festivaalilla 2018 (Arkistoitu – Internet Archive)
Iso Kulhalampi

| Iso Kulhalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°06′28″N, 24°41′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  uoma Pieni-Kulhalampeen 
Järvinumero:  14.647.1.003
Mittaustietoja
Pinnankorkeus:  171 m  
Pituus:  600 m  
Leveys:  190 m  
Rantaviiva:  1,468 km  
Pinta-ala:  5,751 ha  
Tilavuus:  0,0001089 km³ 
Keskisyvyys:  1,89 m  
Suurin syvyys:  4,7 m  
Saaria:  ei saaria 
 fiIso Kulhalampi 
Iso Kulhalampi  on Keski-Suomessa Kyyjärvellä  Saunakylän lähellä sijaitseva lampi.
Maantietoa

Lampi on 600 metriä pitkä, 190 metriä leveä, ja sen pinta-ala on 5,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 108 900 kuutiometriä. Sen keskisyvyys on 1,9 metriä ja suurin syvyys on 4,7 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Lammen vedenpinnan korkeus on 171 metriä mpy.
James Rollins

James Rollins
James Rollins (oikea nimi Jim Czajkowski, s. 7. joulukuuta 1961) on yhdysvaltalainen fantasia- ja jännityskirjailija. Fantasiaromaaneja hän on kirjoittanut nimellä James Clemens. Rollinsilta on julkaistu suomeksi Indiana Jones ja kristallikallon valtakunta -elokuvan romaaniversio (2008).
Aiheesta muualla

Kotisivut (englanniksi)
Iso Kurkilampi (Soini)

| Iso Kurkilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°48′57″N, 24°16′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Välijokeen 
Järvinumero:  35.463.1.010
Mittaustietoja
Pinnankorkeus:  186,6 m  
Rantaviiva:  0,571 km  
Pinta-ala:  1,542 ha  
Saaria:  ei saaria 
 fiIso Kurkilampi 
Iso Kurkilampi  on Etelä-Pohjanmaalla Soinissa Kuhmosperän kylän lähellä sijaitseva lampi.
Maantietoa

Lammen pinta-ala on 1,5 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 186,6 metriä mpy.
Jetta VS7

| Jetta VS7 |
| --- | --- |

Valmistustiedot
Valmistusmaa:   Kiina
Valmistaja:  Jetta
Konserni:  Volkswagen Group
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Audi Q3 (Typ F3) SEAT Tarraco Škoda Kodiaq Volkswagen Tayron Volkswagen Tiguan II Volkswagen Viloran
Tekniset tiedot
Pohjalevy:  Volkswagen Group MQB A2
Moottori:  R4
Iskutilavuus:  1,4 l
Polttoaine:  bensiini
Vetotapa:  etuveto
Vaihteisto:  6-vaihteinen manuaali 6-vaihteinen automaatti
Jetta VS7 on Volkswagen Groupin vuodesta 2019 lähtien Kiinan markkinoille valmistama crossover-tyyppinen automalli. Se perustuu Euroopassa myytävään SEAT Tarracoon. Mallistossa VS7 sijoittuu pienemmän VS5:n yläpuolelle.
Aiheesta muualla

Kuvia tai muita tiedostoja aiheesta Jetta VS7 Wikimedia Commonsissa
Jiménez

Jiménez tai Jimenez on muun muassa seuraavien henkilöiden sukunimi:
Alberto Iniesta Jiménez (1923–2016), espanjalainen katolinen piispa
Alejandro Jiménez Lafeble (1936–1998), chileläinen katolinen piispa
Alexandra Jiménez (s. 1980), espanjalainen näyttelijä
Ana Collado Jiménez (s. 1984), espanjalainen poliitikko ja europarlamentaarikko
Anacleto Jiménez (s. 1967), espanjalainen kestävyysjuoksija
Carlos Jiménez (s. 1976), espanjalainen koripalloilija ja valmentaja
Carmen Jiménez Serrano (1920–2016), espanjalainen kuvanveistäjä
Celia Jiménez Delgado (s. 1995), espanjalainen jalkapalloilija
Faustino Armendáriz Jiménez (s. 1955), meksikolainen katolinen piispa
Francisco Jiménez de Cisneros (1436–1517), espanjalainen kardinaali, valtiomies ja Espanjan sijaishallitsija
Gilberto Jiménez Narváez (1937–2015), kolumbialainen katolinen piispa
Gonzalo Jiménez de Quesada (n. 1509–1579), espanjalainen tutkimusmatkailija ja konkistadori
Gregorio Garavito Jiménez (1919–2016), kolumbialainen katolinen piispa
Gustavo Jiménez (1886–1933), perulainen eversti, Perun väliaikainen presidentti 1931
José María Jiménez (1971–2003), espanjalainen maantiepyöräilijä
Juan Antonio Jiménez Muñoz (1959–1995), espanjalainen laulaja-lauluntekijä, säveltäjä ja sanoittaja
Juan Espinoza Jiménez (s. 1965), meksikolainen katolinen piispa
Juan Ramón Jiménez (1881–1958), espanjalainen runoilija
Juanmi Jiménez (s. 1993), espanjalainen jalkapalloilija
Lázaro Pérez Jiménez (1943–2009), meksikolainen katolinen piispa
Leonardo Jiménez, Flaco Jiménez (s. 1939), yhdysvaltalainen harmonikansoittaja ja lauluntekijä
Lucía Jiménez (s. 1978), espanjalainen näyttelijä
Luis Jiménez (s. 1984), chileläinen jalkapalloilija
Manolo Jiménez (s. 1964), espanjalainen jalkapalloilija ja valmentaja
Marcos Pérez Jiménez (1914–2001) Venezuelan presidentti 1952–1958
Mario Echandi Jiménez (1915–2011), Costa Rican presidentti 1958–1962
Miguel Ángel Jiménez (s. 1964), espanjalainen golfaaja
Oscar Mario Brown Jiménez (s. 1937), panamalainen katolinen piispa
Raúl Jiménez (s. 1991), meksikolainen jalkapalloilija
Roberto Jiménez Gago (s. 1986), espanjalainen jalkapallomaalivahti
Rodrigo Jiménez de Rada (n. 1170–1247), Toledon arkkipiispa 1209–1247
Rolando Fonseca Jiménez (s. 1974), costaricalainen jalkapalloilija
Salma Hayek-Jimenez (s. 1966), meksikolainen näyttelijä
Sérgio Jimenez (s. 1984), brasilialainen moottoriurheilija
Soraya Jiménez (1977–2013), meksikolainen painonnostaja ja olympiavoittaja
Vicente Jiménez Zamora (s 1944), espanjalainen katolinen piispa
Victor Jimenez, Victor Argo (1934–2004), yhdysvaltalainen näyttelijä ja laulaja.
Jiménez-suku oli kuningassuku, joka hallitsi Navarraa vuosina 905–1076, katso Luettelo Navarran kuninkaista.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Intoxicate O.S.

| Intoxicate O> S. Shade Empire |
| --- | --- | --- |

Studioalbumin tiedot
 Äänitetty : tammi–maaliskuu 2006
 Studio : Perkele Studio
 Julkaistu: 24. toukokuuta 2006
 Tuottaja(t): Sami Jämsén
 Tyylilaji: death metal industrial metal
 Kesto: 40.00
 Levy-yhtiö: Dynamic Arts
Listasijoitukset
  25.
Shade Empiren muut julkaisut
| Sinthetic 2004 | Intoxicate O.S. 2006 | Zero Nexus 2008 |
Intoxicate O.S. on Shade Empiren toinen studioalbumi, joka julkaistiin 24. toukokuuta 2006. Se debytoi Suomen virallisen listan sijalla 25.
Kappaleet

Slitwrist Ecstasy – 3.26
Bloodstar – 4.58
Chemical God – 5.13
Rat in a Maze – 4.05
Soulslayers – 6.01
The Silver Fix – 4.05
Embrace the Gods of Suffering – 4.17
Ravine – 2.50
Hatefeast – 5.05
Kokoonpano

Juha Harju – laulu
Janne Niiranen – kitarat
Juha Sirkkiä – kitarat
Eero Mantere – bassokitara
Antti Makkonen – rummut
Olli Savolainen – kosketinsoitin
+
Hylzy Hyvärinen – puhdas laulu
Arvostelut

Desibeli.net:
Imperiumi.net:
Soundi:
Aiheesta muualla

Intoxicate O.S. Discogsissa. (englanniksi)
Albumi Intoxicate O.S. Encyclopaedia Metallum -sivustolla (englanniksi)
Shade Empire
| Juha Harju • Janne Niiranen • Juha Sirkkiä • Olli Savolainen • Eero Mantere • Erno RäsänenAntti Makkonen • Tero Liimatainen |
| --- | --- |
Studioalbumit:  Sinthetic • Intoxicate O.S. • Zero Nexus • Omega Arcane • Poetry of the Ill-Minded • Sunholy
Singlet:  Slitwrist Ecstasy
Demot:  Throne of Eternal Night • Daemon • Essence of Pain
James Crabb

James Crabb (s. 1967 Dundee, Skotlanti, Iso-Britannia) on brittiläinen harmonikkataiteilija.
Tausta ja koulutus

James Crabb aloitti harmonikansoiton nelivuotiaana. Hän opiskeli Tanskan Kuninkaallisessa Musiikkiakatemiassa Kööpenhaminassa Mogens Ellegaardin johdolla 1985–1992. Opiskeluaikoinaan hän sai useita palkintoja ja stipendejä sekä esiintyi yli 150 kertaa Live Music Now -konserttisarjassa.
Ura

Crabbin konserttidebyytti Lontoossa Purcell Roomissa 1992 nosti hänet kansainvälisesti tunnetuksi. Hän on konsertoinut lukuisilla eturivin musiikkifestivaaleilla ja tehnyt yhteistyötä muun muassa Daniel Barenboimin, Elgar Howarthin, Martyn Brabbinsin, Jukka-Pekka Sarasteen, Gunter Schüllerin, Markus Stenzin, Michael Schønwandtin, Susanna Mälkin ja Peter Eötvösin kanssa. Hän on esiintynyt lukuisten sinfoniaorkesterien solistina sekä erilaisissa kamarimusiikkikokoonpanoissa. Hän on tehnyt kamarimusiikissa yhteistyötä muun muassa viulisti Dimitry Sitkovetskyn ja harmonikkataiteilija Geir Draugsvollin kanssa.
Televisioesiintymisistä huomattavin lienee vuoden 2003 Rugbyn maailmanmestaruuskilpailujen avajaisseremonia Sydneyssä, jossa hän toimi solistina Richard Tognettin johdolla. Lähetystä katseli stadionyleisön lisäksi noin kaksi miljardia katsojaa.
Crabb on levyttänyt useille levymerkeille sekä kantaesittänyt Harrison Birtwistlen, Thomas Adèsin, Luciano Berion, John Caskenin, Sofija Gubaidulinan, Django Batesin, Sally Beamishin, Elena Kats-Cherninin, Gordon McPhersonin ja Lyell Cresswellin musiikkia. Hän on ollut mukana myös tanskalaisissa oopperaproduktioissa ja palkituissa koomisissa musiikkiteatterituotannoissa.
James Crabb on toiminut konserttiharmonikan professorina Tanskan kuninkaallisessa musiikkiakatemiassa vuodesta 1995 ja vierailevana professorina Grazissa 1995–2002. Hän on myös antanut mestarikursseja muun muassa Sibelius-Akatemiassa, Rotterdamin konservatoriossa sekä Toronton yliopistossa.
Hän esiintyy myös harmonikkaduona Geir Draugsvollin kanssa. Crabb-Draugsvoll kaksikko on tehnyt yhteistyötä esimerkiksi suomalaisen Tero Saarinen Companyn kanssa, duo esiintyy koreografi Tero Saarisen Petrushka-tulkinnassa (2001).
Levytyksiä

Thomas Adés. Powder Her Face (Chamber Opera). Digital Classics (2005).
Tango Jam Volume 1. Astor Piazzolla - The Quintets, Mulberry Hill Recordings, Australia (2004).
Works by Astor Piazzolla (arr.Crabb) Song of the Angel, Chandos CH10163 (2003).
Classical Accordion Duos. James Crabb & Geir Draugsvoll. EMI Classics (2002)
Thomas Adés. Powder Her Face (Chamber Opera). EMI Classics (1998)
Lisäksi hän on ollut mukana useilla kokoelmalevyillä sekä yksin että Geir Draugsvollin kanssa duona.
Aiheesta muualla

James Crabbin sivusto (englanniksi)